Diari Oficial de la Generalitat Valenciana


Sumari del DOGV 2950, del 12-03-1997 (1997/837495)

ORDRE de 27 de desembre de 1996, de la Conselleria de Cultura, Educació i Ciència, per la qual s'autoritza a impartir provisionalment el primer cicle d'Educació Secundària Obligatòria, durant el curs escolar 1996/97, al centre docent privat Guillem Tatay de Rocafort (València).
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2950

Data del DOGV
:   12-03-1997

Secció del DOGV
:   ALTRES DISPOSICIONS

Número del document
:   1997/837495


Data del document
:   27-12-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 27 de desembre de 1996, de la Conselleria de Cultura, Educació i Ciència, per la qual s'autoritza a impartir provisionalment el primer cicle d'Educació Secundària Obligatòria, durant el curs escolar 1996/97, al centre docent privat Guillem Tatay de Rocafort (València).
  
L'expedient ha estat iniciat pel representant de la titularitat del centre docent privat Guillem Tatay, de Rocafort (València), sol·licitant l'autorització provisional per a impartir el primer cicle de l'Educació Secundària Obligatòria.
  
La inspecció educativa ha informat favorablement sobre la sol·licitud, ja que el centre reuneix els requisits exigits per la disposició transitòria setena del Reial Decret 1.004/1991, sobre requisits mínims dels centres d'ensenyaments de règim general no universitaris.
  
La disposició transitòria segona de la LOGSE preveu la possibilitat d'aquest tipus d'autorització provisional amb caràcter excepcional i per necessitats d'escolarització, situació que es compleix a la localitat de Rocafort.
  
Vistos la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre, (BOE de 4 d'octubre), d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28 de juliol); el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris, el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris, i altra normativa de general aplicació.
  
Fent ús de les atribucions conferides per l'article 35 de la Llei de Govern Valencià,
  
  
ORDENE
  
  
Primer
  
Autoritzar provisionalment al centre que més avall s'indica per a impartir el primer cicle de l'Educació Secundària Obligatòria en les condicions que s'hi especifiquen:
  
- Centre: Guillem Tatay.
  
- Codi: 67926082.
  
- Titular: Prienval, SL.
  
- Domicili: c/ Professorat Espanyol, s/n.
  
- Localitat: Rocafort.
  
- Província: València.
  
- Ensenyaments que s'hi autoritzen provisionalment: primer cicle de l'Educació Secundària Obligatòria, amb una unitat de primer curs i un màxim de 30 llocs escolars.
  
  
Segon
  
Aquesta autorització afecta exclusivament el curs escolar 1996/97, sense perjudici de la possibilitat de pròrroga en cursos successius, sempre que continuen donant-se les necessitats d'escolarització que la justifiquen i amb el límit temporal que estableix la normativa vigent d'aplicació.
  
  
Tercer
  
El funcionament d'aquesta unitat es farà en els espais que el centre té autoritzats com a d'Educació Primària/EGB, i en conseqüència, la suma total d'unitats d'ESO i Primària/EGB no podrà excedir el nombre autoritzat per a aquest darrer nivell.
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-la al conseller d'Educació i Ciència, tal com ho exigeix l'article 110.3 de la Llei 30/1992.
  
  
València, 27 de desembre de 1996
  
  
La consellera de Cultura, Educació i Ciència,
  
MARCELA MIRÓ PÉREZ